
SERVICIUL ADMINISTRAŢIE PUBLICĂ LOCALĂ

Compartiment CADASTRU

Nr. înreg. 5497    din   27.05.2022 

RAPORT DE SPECIALITATE 

Privind aprobarea constituirii unui număr cadastral în vederea deschiderii unei Cărți Funciare noi pentru teren aflat în proprietatea privată a municipiului Marghita 
situat în intravilanul municipiului Marghita, strada Brândușei
Compartimentul Cadastru din cadrul aparatului de specialitate al primarului mun. Marghita, având în vedere obiectivul de investiții “Construirea de locuințe pentru tineri” Potrivit Programului Național de Redresare și Reziliență al României, PNRR,  Componenta 10, Fondul local (intervenție susținută de reforma R4. Imbunătățirea calității locuirii), și SIDU Marghita 2021-2027, s-a identificat un teren în suprafață de 3723 mp. pe strada Brândușei, în municipiul Marghita în vederea implementării acestui proiect. Pentru a se putea proceda la înscrierea acestui teren, aflat în proprietatea privată a Municipiului Marghita, în Cartea Funciară și atribuirea unui număr cadastral nou în baza Legii 7/1996, se impune aprobarea constituirii unui număr cadastral după cum urmează:

- NUMĂR CADASTRAL nou, în suprafață totală de 3723 mp, rezultat din dezlipirea cotei de 3723 mp. teren din totalul de 88719 mp ai numărului topografic 1735/1 înscris în C.F. 100088 Marghita, teren fără construcții, situat în mun. Marghita, str. Brândușei și aflat în proprietatea privată a municipiului Marghita;
         Temei legal: 

· Art. 129, alin. (2) litera (c) din O.U.G. nr. 57/2019 privind Codul Administrativ: referitor la atribuțiile consiliului local, acesta are „atribuţii privind administrarea domeniului public şi privat al comunei, oraşului sau municipiului”.
· Legea nr. 7/1996 a cadastrului și publicității imobiliare

Se anexează: 
-  pentru dovedirea dreptului de proprietate privată a UAT Marghita: extras din Cartea Funciară nr. 100088 - Marghita;

-  planul de amplasament și delimitate a imobilului, întocmit de topograf autorizat, pentru imobilul nou creat ca urmare a cadastrării acestuia.

